_:n4d9d25eb58a741e4991eb79e89538c74xb0
<http://schema.org/articleBody>
"Legkevesebb tizenhárom ember meghalt a hétvége óta Missouri államban. Tornádók és viharok pusztítanak az Egyesült Államok déli és középnyugati szövetségi államaiban. Több száz embernek kellett elhagynia az otthonát, az autópályák nagy része járhatatlan és több utcát is elmosott az eső.  Az El Nino jelenség meghatározó szerepet játszik a pusztító időjárási jelenségek kialakulásában. Kettő-hét évente ismétlődik meg. A Csendes-óceán középső része felmelegedik, emiatt Délkelet-Ázsiában és Ausztráliában szárazság van, Dél-Amerikában pedig áradásokat okoz a jelenség.   Legkevesebb 6 ember meghalt Paraguay-ban és a fővárosából már százezer embert kellett kitelepíteni, mert az Asuncion-t átszelő folyó árad. Nyolcvan ezer embert szállásoltak el a kormány által biztosított menedékhelyeken, a többieket rokonok és barátok fogadták be.  Uruguay több régiójában is szükségállapotot hirdettek az áradások miatt. A szárazság és az áradások folytatódásával a segélyszervezetek a növekvő károktól és az áldozatok szaporodásától tartanak."
<https://hu.euronews.com/2015/12/30/iteletido-tombol-az-amerikai-kontinensen>